钦定古今图书集成/明伦汇编/闺媛典/第094卷 > 王生妻陈氏
## 钦定古今图书集成/明伦汇编/闺媛典/第094卷 > 王生妻陈氏

按《明外史列女传》：“陈氏，泾阳人，王生妻。有子方晬，生
疾将死，以遗孤为念。陈曰：‘吾当生死以之’。崇祯八年
九月，流贼至，氏抱一子避楼上。贼烧楼，陈从楼檐跳
下，母子俱不死。贼视其色丽，挟之马上，陈跃身坠地
者再，最后以索缚之。行数里，陈力断所系，并鞍坠焉。
贼知不可夺，乃杀之。贼退，家人收其尸，子呱呱怀中，
两手犹坚抱如故。”